****

**REPUBLIKA E SHQIPËRISË**

**Kuvendi**

**P R O J E K T L I GJ**

**Nr.\_\_\_\_\_\_/2022**

**PËR**

**DISA SHTESA DHE NDRYSHIME NË LIGJIN NR.15/2019 “PËR NXITJEN E PUNËSIMIT”**

Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, Kuvendi i Republikës së Shqipërisë

**V E N D O S I:**

Në ligjin Nr. 15/2019 “ Për nxitjen e punësimit”, bëhen shtesat dhe ndryshimet si më poshtë:

**Neni 1**

1. Në shkronjën “h”, të pikës 4 të nenit 3, pas togfjalëshit “të rinjtë me moshë nën 29 vjeç” shtohet togfjalëshi “që nuk janë në punësim, arsim ose formim profesional”.

2. Pas pikës 20 të nenit 3, shtohet pika “21” me përmbajtje: “Kuponi për financimin e formimit profesional” u jepet punëkërkuesve të papunë të cilët ndjekin një kurs formimi profesional në subjektet private të formimit profesional.”

**Neni 2**

1. Në nenin 11, bëhen ndryshimet dhe shtesat si më poshtë vijon:

a) Shkronja “k” e pikës 2 riformulohet si vijon:

“k). këshillimin për punësim për grupet e veçanta;”

b. Shkronja “gj” e pikës 2 riformulohet si vijon:

“ gj) programe sipas skemës së garancisë rinore;”

c) pas shkronjës “k”, të pikës 2, shtohet shkonja “l”, me përmbajtje si vijon:

“l) skemën e kuponit për financimin e formimit profesional.”

ç) Në pikën 4 fjala “ ... vendim...”, zëvendësohet me fjalën “...vendime...”.

**Neni 3**

Pas nenit 11, shtohet neni 11/1, me përmbajtje si më poshtë :

“Neni 11/1

**Skema e Garancisë Rinore**

1. Skema e garancisë rinore është pjesë e programeve të punësimit që mbështet të rinjtë sipas nenit 3 pika 4 shkronja “h” të këtij ligji.

2. Në kuadrin e skemës së Garancisë Rinore, të rinjve sipas nenit 3 pika 4 shkronja “h” të këtij ligji, u ofrohet një ofertë punësimi/arsimimi të vazhdueshëm/praktika profesionale brenda një periudhe prej katër muajsh nga momenti i regjistrimit në zyrën përkatëse të punësimit.

3. Ministria përgjegjëse për politikat e punësimit dhe formimit profesional është përgjegjëse për hartimin Planit të Zbatimit të Skemës së Garancisë Rinore dhe koordinon zhvillimin e kuadrit ligjor të nevojshëm për zbatimin e tij.

4. Programet sipas Skemës së Garancisë Rinore dhe procedurat e zbatimit përcaktohen nga Këshilli i Ministrave.”

**Neni 4**

Në nenin 14, bëhet ndryshimi dhe shtesa, si më poshtë:

1. Nga shkronja “d”, e pikës 2, hiqet togfjalëshi “nxitjes së”.
2. Pas shkronjës “dh” shtohet shkronja “e” me përmbajtje si më poshtë;

“e) shërben si Sekretariat Teknik i Fondit Social të Punësimit, në përputhje me përcaktimet e legjislacionit në fuqi.”

**Neni 5**

Në pikën 2, të nenit 20 bëhet shtesa dhe ndryshimi si më poshtë:

1. Fjalia e dytë ndryshohet me përmbajtje si më poshtë vijon:

“Kontributi derdhet nga punëdhënësi dhe pasqyrohet në listëpagesën mujore të sigurimeve shoqërore dhe shëndetësore të deklaruar në sistemin online të Drejtorisë së Përgjithshme të Tatimeve, institucion i cili luan rolin e agjentit tatimor për mbledhjen e kontributit.”

2. Shtohet fjalia e tretë me përmbajtje si më poshtë vijon:

“Procedurat dhe mënyra e derdhjes së kontributit përcaktohen me udhëzimin e ministrit përgjegjës për financat.”

**Neni 6**

1. Në pikën 3, të nenit 21, në fund të fjalisë shtohet togfjalëshi “...përjashtuar të ardhurat nga buxheti i shtetit”.

**Neni 7**

Në Nenin 24, shtohet pika 4, me përmbajtje si më poshtë:

“4. Ngarkohet ministri përgjegjës për financat, që brenda 3 muajve nga hyrja në fuqi e këtij ligji të miratojë aktin nënligjor për procedurat dhe mënyrën e mbledhjes së kontributit për fondin social të punësimit, në zbatim të nenit 5, pika 2 të këtij ligji.”

Ky ligj hyn në fuqi 15 ditë pas botimit në “Fletoren zyrtare”.

**K R Y E T A R I**

**LINDITA NIKOLLA**